**Dominik Lakatoš** (s. 8. huhtikuuta 1997 Kolín, Tšekki) on tšekkiläinen jääkiekkoilija, joka pelaa Tšekin Extraligassa lainalla BK Mladá Boleslavissa HC Vítkovicesta. Hän on pelipaikaltaan oikea laitahyökkääjä, mutta hän osaa pelata myös keskellä.

Ura
---

### Seuraura

Lakatoš on HC Liberecin kasvatti. Kaudella 2011–2012 hän voitti seuran C-nuorten sisäisen tehotilaston lukemalla +50. Kaudella 2012–2013 Lakatoš oli joukkueen paras syöttäjä 23 syöttöpisteellään. Kaudella 2013–2014 hän jakoi neljällä osumallaan Tšekin B-nuorten sarjan alivoimamaalipörssin voiton HC Poruban Tomáš Gřešin kanssa. Lakatoš voitti kauden päätteeksi sarjan mestaruuden. Kaudella 2015–2016 hän oli 23 osumallaan Liberecin B-nuorten paras syöttäjä. Lakatoš pelasi osan kaudestaan myös seuran A-nuorissa. Hän debytoi myös Liberecin miesten Extraliga-joukkueessa, jossa Lakatoš pelasi kauden ainoaksi jääneen ottelunsa vain 17-vuotiaana karsintasarjassa 13. maaliskuuta 2015 HC Karlovy Varya vastaan. Hänet merkittiin joukkueensa 13. hyökkääjäksi. Lakatoš sai ottelussa jääaikaa 9.33 minuuttia. Hän sai myös yhden kahden minuutin jäähyn estämisestä ja Lakatoš toimi myös sijaiskärsijänä, kun Liberecin toimihenkilölle tuomittiin kahden minuutin jäähy.

Lakatoš teki Liberecissä ensimmäisen miesten pääsarjamaalinsa Mestarien liigan toisella kierroksella 29. elokuuta 2015 vieraissa slovakialaista HK Nitraa vastaan. Hän debytoi Extraligan runkosarjassa kauden 2015–2016 avauskierroksella 11. syyskuuta 2015 vieraissa HC Kometa Brnoa vastaan. Lakatoš merkittiin Liberecin nelossentteriksi laidoilleen Jan Stránský ja Jaroslav Vlach. Hän sai ottelussa jääaikaa 8.11 minuuttia ja Lakatošille merkittiin teholukema –1. Ensimmäisen Extraliga-maalinsa hän teki neljännessä ottelussaan 20. syyskuuta 2015 Mountfield HK:ta vastaan. Lakatošin osuma jäi Liberecin 4–2-voittoon päättyneen ottelun voittomaaliksi. Kaikkiaan hän pelasi tulokaskautensa aikana 36 runkosarjaottelua tehopistein 7+4=11 ja 12 playoff-ottelua tehopistein 1+4=5. Mestarien liigassa Lakatoš pelasi seitsemän ottelua tehden yhden maalin. Hän voitti kauden päätteeksi Tšekin-mestaruuden. Lakatoš palkittiin Extraligan vuoden tulokkaana. Hän pelasi osan kaudestaan myös lainalla sarjatasoa alempana 1. česká hokejová ligan HC Benátky nad Jizeroussa, jossa Lakatoš teki piste per peli -tahdilla 18 runkosarjaottelussa tehot 5+13=18. Karsintasarjassa hän teki yhdessä ottelussa tehot 1+2=3.

Kaudella 2016–2017 Lakatoš teki Extraligan runkosarjassa 41 runkosarjaottelussa tehot 10+12=22, joilla hän oli liigan tehokkain U20-ikäinen pelaaja. Pudotuspeleissä Lakatoš teki 16 ottelussa tehot 8+5=13, joilla hän jakoi koko Extraligan maalipörssin toisen sijan edellään vain Piráti Chomutovin Michal Vondrka sekä pistepörssin kolmannen sijan HC Kometa Brnon Jakub Krejčíkin ja Piráti Chomutovin Jan Ruttan kanssa. Lakatoš pelasi pudotuspelien aikana kolme kahden maalin ottelua. Hän voitti kauden päätteeksi Extraliga-hopeaa. Lakatoš pelasi kauden aikana myös seitsemän ottelua lainalla 1. ligan HC Benátky nad Jizeroussa.

New York Rangers varasi Lakatošin kuudennella kierroksella 157. pelaajana NHL:n varaustilaisuudessa 2017. Kaudella 2017–2018 hän pelasi Liberecin lisäksi myös kaksi ottelua lainalla 1. ligan HC Benátky nad Jizeroussa. Huhtikuussa 2018 Lakatoš teki seuran kanssa vuoden mittaisen jatkosopimuksen. Kesken kauden 2018–2019, marraskuussa 2018 Liberec kuitenkin vuokrasi hänet loppukauden kattavalla sopimuksella toiseen Extraliga-joukkueeseen, Berani Zlíniin. Siirtotakarajalla, tammikuun 2019 lopulla Lakatoš palasi kuitenkin emoseuransa Liberecin vahvuuteen. Hän voitti kauden päätteeksi Extraliga-hopeaa.

Kaudeksi 2019–2020 Lakatoš siirtyi kaksivuotisella sopimuksella HC Vítkoviceen. Hän nousi joukkueen varakapteeniksi. Lakatoš jakoi tehoilla 14+13=27 Vítkovicen sisäisen maalipörssin toisen sijan Ondřej Romanin ja Alexandre Mallet'n kanssa edellään Roberts Bukarts ja hän sijoittui sisäisessä pistepörssissä kolmanneksi. Kaudella 2020–2021 Lakatoš teki Extraligan yhden kauden piste-ennätyksensä tehoilla 23+19=42, joilla hän voitti joukkueen sisäisen piste-, maali- ja syöttöpörssin. Lakatoš sijoittui koko liigan maalipörssissä viidenneksi ja pistepörssissä sijalle 11.

Lakatoš siirtyi kaudeksi 2021–2022 vuoden mittaisella sopimuksella SM-liigajoukkue Saimaan Palloon. Hän teki 15 pelaamassaan ottelussa vain yhden maalin ja kuusi tehopistettä sekä keräsi teholukeman –3, kunnes marraskuussa 2021 Lakatošin sopimus purettiin. Hän palasi kevääseen 2024 asti ulottuvalla sopimuksella kotimaahansa edellisen kauden seuraansa HC Vítkoviceen.

### Maajoukkueura

Lakatoš pelasi alle 20-vuotiaiden MM-kilpailuissa vuonna 2016. Hänet valittiin Valko-Venäjää vastaan pelatun alkulohkon ottelun päätteeksi Tšekin ottelun parhaaksi pelaajaksi. Vuoden 2017 Lakatošilta jäi väliin, kun hän mursi solisluunsa karvaustilanteessa harjoitusottelussa Kanadaa vastaan. Yhteensä Lakatoš on pelannut 18 nuorten ja kahdeksan poikien maaottelua.

Tšekin A-maajoukkueessa Lakatoš on pelannut neljä ottelua tehden yhden maalin. Hän teki A-maajoukkuedebyyttinsä Channel One Cupissa 17. joulukuuta 2020 Moskovan TsSKA Arenalla Suomea vastaan. Lakatoš merkittiin Tšekin nelosketjun oikeaan laitaan toisen debytantin, Adam Zbořilin sekä Patrik Zdráhalin viereen. Hän teki ottelussa myös ensimmäisen A-maajoukkuemaalinsa Zbořilin syötöstä.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | HC Liberec | Tšekki U20 | 1 | 0 | 0 | 0 | 2 | – | – | – | – | – |
| 2014–2015 | HC Liberec | Tšekki U20 | 19 | 3 | 10 | 13 | 22 | 6 | 2 | 1 | 3 | 6 |
| 2015–2016 | HC Liberec | Tšekki U20 | – | – | – | – | – | 2 | 2 | 2 | 4 | 25 | JMM | 5 | 2 | 0 | 2 | 0 |
|  | HC Liberec | ČEL | 36 | 7 | 4 | 11 | 22 | 12 | 1 | 4 | 5 | 12 |
|  | HC Benátky nad Jizerou | Tšekki I | 18 | 5 | 13 | 18 | 14 | – | – | – | – | – |
| 2016–2017 | HC Liberec | ČEL | 41 | 10 | 12 | 22 | 80 | 16 | 8 | 5 | 13 | 8 |
|  | HC Benátky nad Jizerou | Tšekki I | 7 | 2 | 5 | 7 | 4 | – | – | – | – | – |
| 2017–2018 | HC Liberec | ČEL | 50 | 10 | 11 | 21 | 64 | 10 | 1 | 1 | 2 | 30 |
|  | HC Benátky nad Jizerou | Tšekki I | 2 | 1 | 1 | 2 | 2 | – | – | – | – | – |
| 2018–2019 | HC Liberec | ČEL | 28 | 0 | 5 | 5 | 22 | 8 | 0 | 2 | 2 | 10 |
|  | HC Zlín | ČEL | 22 | 4 | 9 | 13 | 8 | – | – | – | – | – |
|  | HC Benátky nad Jizerou | Tšekki I | 2 | 1 | 0 | 1 | 2 | – | – | – | – | – |
| 2019–2020 | HC Vítkovice | ČEL | 52 | 14 | 13 | 27 | 50 | – | – | – | – | – |
| 2020–2021 | HC Vítkovice | ČEL | 48 | 23 | 19 | 42 | 74 | 5 | 1 | 1 | 2 | 14 |
| 2021–2022 | SaiPa | SM-liiga | 15 | 1 | 5 | 6 | 22 | – | – | – | – | – |
|  | HC Vítkovice | ČEL | 37 | 15 | 19 | 34 | 52 | 9 | 1 | 4 | 5 | 7 |
| 2022–2023 | HC Vítkovice | ČEL | 51 | 18 | 29 | 47 | 53 | 13 | 3 | 3 | 6 | 6 |
| 2023–2024 | HC Vítkovice | ČEL | 44 | 12 | 17 | 29 | 38 | – | – | – | – | – |
| 9 kautta | yhteensä | ČEL | 409 | 113 | 138 | 251 | 463 | 73 | 15 | 20 | 35 | 77 |

Lähteet
-------

* Dominik Lakatoš The Internet Hockey Databasessa (englanniksi)
* Dominik Lakatoš Eurohockey-sivustolla (englanniksi)
* Dominik Lakatoš *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Dominik Lakatoš *Elite Prospects*. Everysport Media Group AB.  (englanniksi)
2. ↑  Dominik Lakatoš The Internet Hockey Databasessa (englanniksi)
3. ↑  Elite Prospects - HC Bili Tygri Liberec U16 *eliteprospects.com*. Everysport Media Group AB. Viitattu 22.3.2021. (englanniksi)
4. ↑  Elite Prospects - HC Bili Tygri Liberec *eliteprospects.com*. Everysport Media Group AB. Viitattu 22.3.2021. (englanniksi)
5. ↑  Elite Prospects - Award - Czech U18 Most Shorthanded Goals *eliteprospects.com*. Everysport Media Group AB. Viitattu 22.3.2021. (englanniksi)
6. ↑  Elite Prospects - HC Bili Tygri Liberec U18 *eliteprospects.com*. Everysport Media Group AB. Viitattu 22.3.2021. (englanniksi)
7. ↑  Rozestavení: Bílí Tygři Liberec - HC Energie Karlovy Vary, 13.03.2015 *Hokej.cz*.  13.3.2015. BPA sport marketing a.s. ve spolupráci s eSports.cz, s.r.o. Viitattu 22.3.2021. (tšekiksi)
8. ↑  Bílí Tygři Liberec - HC Energie Karlovy Vary, 13.03.2015 *Hokej.cz*.  13.3.2015. BPA sport marketing a.s. ve spolupráci s eSports.cz, s.r.o. Viitattu 22.3.2021. (tšekiksi)
9. ↑  Matches *championshockeyleague.com*.  29.8.2015. Champions Hockey League (CHL) AG. Viitattu 22.3.2021. (englanniksi)
10. ↑  Rozestavení: HC Kometa Brno - Bílí Tygři Liberec, 11.09.2015 *Hokej.cz*.  11.9.2015. BPA sport marketing a.s. ve spolupráci s eSports.cz, s.r.o. Viitattu 22.3.2021. (tšekiksi)
11. ↑  HC Kometa Brno - Bílí Tygři Liberec, 11.09.2015 *Hokej.cz*.  11.9.2015. BPA sport marketing a.s. ve spolupráci s eSports.cz, s.r.o. Viitattu 22.3.2021. (tšekiksi)
12. ↑  Bílí Tygři Liberec - Mountfield HK, 20.09.2015 *Hokej.cz*.  20.9.2015. BPA sport marketing a.s. ve spolupráci s eSports.cz, s.r.o. Viitattu 22.3.2021. (tšekiksi)
13. ↑  Elite Prospects - Czech Stats 2016-2017 *eliteprospects.com*. Everysport Media Group AB. Viitattu 22.3.2021. (englanniksi)
14. ↑  Dominik Lakatoš *Hokej.cz*. BPA sport marketing a.s. ve spolupráci s eSports.cz, s.r.o. Viitattu 22.3.2021. (tšekiksi)
15. ↑  Bílí Tygři si pojistili služby útočníka Dominika Lakatoše! *hcbilitygri.cz*.  24.4.2018. Liberec:  Bílí Tygři Liberec, s.r.o. Viitattu 22.3.2021. (tšekiksi)
16. ↑  Ordelt, Roman: Dominik Lakatoš z Liberce posílí do konce sezony zlínské Berany! *beranizlin.cz*.  14.11.2018. Berani Zlín, s.r.o. Viitattu 22.3.2021. (tšekiksi)
17. ↑  Útočník Dominik Lakatoš se vrací do Liberce *hcbilitygri.cz*.  30.1.2019. Liberec:  Bílí Tygři Liberec, s.r.o. Viitattu 22.3.2021. (tšekiksi)
18. ↑  Ordelt, Roman: Letošní vicemistr Dominik Lakatoš se přesouvá do Vítkovic *hc-vitkovice.cz*.  7.5.2019. HC VÍTKOVICE RIDERA A.S. Viitattu 22.3.2021. (tšekiksi)
19. ↑  Elite Prospects - HC Vitkovice *eliteprospects.com*. Everysport Media Group AB. Viitattu 22.3.2021. (englanniksi)
20. ↑  Elite Prospects - Czech Stats 2020-2021 *eliteprospects.com*. Everysport Media Group AB. Viitattu 22.3.2021. (englanniksi)
21. ↑  Silventoinen, Juho: SaiPa julkisti uuden runkonsa – Pekka Virta odotetusti pääkäskijäksi *Jatkoaika.com*.  17.5.2021. Jatkoaika r.y. Viitattu 18.5.2021.
22. ↑  Seppä, Lassi: Dominik Lakatoš lähtee SaiPasta ja palaa viime kauden seuraansa *Jatkoaika.com*.  9.11.2021. Jatkoaika r.y. Viitattu 9.11.2021.
23. ↑  BEST PLAYER OF THE GAME SELECTED BY THE TEAM (pdf) *stats.iihf.com*.  5.1.2016. IIHF. Viitattu 22.3.2021. (englanniksi)
24. ↑  Zadarnowski, Andrew: 2017 World Junior Hockey Championship: Team Czech Republic preview *habseyesontheprize.com*.  22.12.2016. Vox Media, LLC.  Arkistoitu 25.10.2021. Viitattu 22.3.2021. (englanniksi)
25. ↑  Finsko - Česko *isport.blesk.cz*.  17.12.2020. CZECH NEWS CENTER a.s. Viitattu 22.3.2021. (tšekiksi)